Podarix

**Podarix**, offisielt kjent som **Folkerepublikken Podarix** og nedsettende som **rikmannsrepublikken**, og opprinnelig kjent som **Potharsereix**, er en republikk i Underverdenen og en del av Imperiet, som det har vært siden starten av dets konflikt med Trippelalliansen. Podarix ble tidlig kjent som "landet med barbarene", og fryktet av de andre nasjonene i Underverdenen; i løpet av Rix-krigene ble republikken imidlertid kjent mer som "Tussarix' lillesøster" og "de tusen elvers land", hvorav det første dominerte historien. Dette kom som en kommentar på likhetene mellom de to nasjonene, og fikk tilnavnet "lillesøster" – ettersom majoriteten av Underverdenen så på kvinner som det svake kjønnet, og dermed Tussarix' mindre vellykkede kopi. Nasjonen er under ledelse av en rikskansler – for tiden Julién Isidor-Bertas – og dens kanselli, og utgjør republikkens legislative plutokrati.

## Geografi

Podarix er én av de største nasjonene i Underverdenen, og lokalisert nordøst for Tussarix. Det ligger videre nord for Inqui og Karopatijal, og grenser videre over hav mot Melareese.

Navnet "de tusen elvers land" kommer av Podarix' åtte store elver som munner ut i mindre elver som forgrener seg rundt omkring i landet og formet og forbandt podarenes samfunn. Som en konsekvens av dette finnes flere fjell i innlandet og nord i Floem og Bertas – to av Podarix' største kurfyrstedømmer.

To øyer og én øygruppe skiller seg ut og markerte seg som tre buffersoner for Podarix. Skipsflåten er godt beskyttet av disse øyene, og har gitt dem Underverdenens sterkeste krigs- og handelsflåte – lokalisert i Brunobukten, Republikkergulfen og Ardinbukten. Grunnet Podarix' sterke marine, står republikken for det meste av Imperiets flåte, og er derfor også blitt høyt verdsatt av imperiets innbyggere og fryktet av Trippelalliansens – dog alltid i skyggen av dets storebror, keiserriket Tussarix.

## Historie

### Første Æra

Skapt med den ene foten til Åne, stammer Podarix – som de andre landene i Underverdenen – fra en kroppsdel av en gud som mistet sitt liv til sine foreldres vrede av å se de to verdenene knyttes sammen etter samleie mellom Åne og hans elsker, som resulterte i Aquila.

### Andre Æra

   Mens krigen mellom Imperiet og Trippelalliansen fortsatte, var det mange krigsfanger, og Podarix skjønte at fengslene var overfylte. Derfor tillot Imperiet slavehandel i alle av organisasjonens hjørner. Podarix var glade for dette, og benyttet det til det fulle. Jipsir hadde også denne muligheten, men ettersom de ikke var i mange slag og hadde krigsfanger, var det ingen å selge til sine naboer.

Da monarkiet i Tussarix ble avskaffet i Imperiets 185. år, bestemte Nasjonalkonventet at de ville avskaffe slaveriet. Forslaget ble ikke møtt særlig positivt av aristokratene som hadde livnært seg av dette de siste årene. Podarix og Inqui fortsatte med denne virksomheten selv om de brøt Imperiets lover.

Slaveriet ble for alvor avskaffet i Imperiet i Imperiets 188. år. Verana fortsatte med sin slavehandel, det samme gjorde Karopatijal. Slavehandelen var ikke særlig vellykket med årene. Derfor ble slavehandel i hele Underverdenen avskaffet i praksis i Imperiets 192. år.

## Kurfyrstedømmer

ABCDEFGHIJKLMNOPQRSTUVWXYZ

Podarix var delt inn i 22 kurfyrstedømmer, administrasjonssenter er oppgitt i parantes:

1. Agaxiya (Timo)
2. Andèr (Sylan-sur-Fleuve)
3. Batsourg (Ahben)
4. Bertas (Payrant)
5. Britelle (Olorie)
6. Dieuchais (Veztagenne)
7. Floem (Saint-Étienne)
8. Isidor (Avécodât)
9. Jopèrre (Talife)
10. Marchaux (Foulace)
11. Osemme (Taq)
12. Pérys (Sainte-Aalis)
13. Tholvême (Anchais)

## Trivia

1. *Podarix* er adaptert fra det greske *Podarkes*, navnet på en akhaiansk militærleder i gresk mytologi.